વાસ્તવમાં સુખ અને દુઃખમાં કોઇ ભિન્નતા છે જ નહીં, કોઇ જુદાઇ છે જ નહીં. એ તો મનના રસાસ્વાદમાં જુદાં અનુભવાય છે. આમ, સુખ અને દુઃખની પેલે પાર ન જઇ શકાય ત્યાં સુધી શાશ્વત સુખ મળી શકતું નથી. શાશ્વત સુખ એ તો ખ્યાલ વગરનું સુખ છે, છતાં માત્ર ને માત્ર ન ઓળખી શકાય એવંુ‌ ચિરંજીવી સુખ છે અને એ જ આત્મા કે ચૈતન્ય યા સત્યનું સ્વરૂપ છે, છતાં ભગવાન આ શાશ્વત સુખ કે શાશ્વત આનંદનો પ્રેમાનંદ માણી શકાય એટલા પૂરતો જ પોતાના ભકતમાં અહંકાર રહેવા દે છે, જે ભગવત સુખ કહેવાય છે.